**Lola Astanova** (*ing.* Lola Astanova; 1987, Daşkənd) - özbək mənşəli ABŞ pianoçusu. Əsasən Şopen, List və Raxmaninovun əsərlərini - həm orijinal, həm də öz interpretasiyasında ifa edir.

Bioqrafiya
----------

Lola Astanova Daşkənddə fortepiano müəlliməsi və mühəndis-ixtiraçı ailəsində anadan olub. Anası əvvəlcə qızının musiqi karyerasının əleyhinə olmuşdu, çünki o, bunun çox çətin bir peşə olduğunu hesab edirdi, amma atası onun musiqi təhsili almasında israr etdiyi üçün altı yaşında olan Lola istedadlı uşaqlar üçün V. A. Uspenski adına məktəbdə (indiki Özbəkistan Dövlət Konservatoriyası yanında İstedadlı Uşaqlar Akademik Liseyi) dərs deyən professor Tamara Popoviçin yanına aparıldı. Bütün təhsil illəri ərzində Astanova tez-tez Moskvaya gəlirdi və burada Lev Naumovdan dərs alırdı. Naumov qeyd edirdi ki, "klassik musiqiyə gəldikdə, Lola Astanova həqiqətən parlaq intuitiv qabiliyyətə malikdir" .

Səkkiz yaşında Astanova pianoçu kimi qastrol səfərlərinə başladı. O, Almaniya, Fransa, Avstriya, İtaliya və Rusiyada həm solo konsertlərdə, həm də orkestrlərin tərkibində çıxış edib. 1996-cı ildə Moskvada keçirilən gənc pianoçuların Şopen adına II Beynəlxalq müsabiqəsinin laureatı oldu  .

Daşkənddəki musiqi məktəbini bitirdikdən sonra Astanova 2003-cü ildə ABŞ-a köçdü və burada Hyustondakı Rays Universitetinə daxil oldu. O, təqaüd və güzəştli şərtlər aldı, bunun sayəsində musiqi karyerasında Amerika səhnəsinə başlaya bildi. 2004-cü ilin may ayında o, ilk dəfə ABŞ-da - Vaşinqtonda Con Kennedi adına İfaçılıq Sənətləri Mərkəzində çıxış etdi. 2005-ci ildə Rays Universitetində Shepherd Musiqi Məktəbini bitirdi. Onun müəllimləri Con Kimura Parker və Robert Ro  idi.

2007-ci ilin oktyabrında Lola Astanova Valeri Gergievin  dirijorluğu ilə Mariinsky Teatrı Simfonik Orkestrinin ABŞ-da tamaşası çərçivəsində "*Klassik Super Ulduzların* *Fantaziya Konserti*"nin ulduzlarından biri oldu.

19 yanvar 2012-ci ildə Astanova ilk dəfə Karnegi Hollda Donald Trampın aparıcılığı ilə Vladimir Horovitsin şərəfinə keçirilən xüsusi konsertdə çıxış etdi. Konsertdən əldə edilən bütün gəlir Amerika onkoloji cəmiyyətinə bağışlandı  . Həmin il mayın 30-da Linkoln Centerdə pianoçuya peşəkar fəaliyyətdə nailiyyətlərə görə mükafatın təqdim edilməsi mərasimində Astanova Bayron Cenislə duet oxudu  .

2014-cü ildə Astanova Klivlend Orkestri ilə Mar-a-Laqoda ( Palm Beach ) birgə konsert verdi  .

Astanova çıxışları zamanı üsluba və xarici görünüşə diqqətlə yanaşması ilə tanınır. O, tez-tez hündürdaban ayaqqabılar və eksklüziv dəbli paltarlar ilə çıxış edir. Pianoçunun sözlərinə görə, o, "paltarlarının parlaq və ahəngdar görünməsini" istəyir, çünki bu da onun ifasının bir hissəsidir .

Bu xüsusiyyətinə görə o, tez-tez bir çox moda jurnallarında təsvir olunur. Onların arasında *Vogue* , *People*  və başqaları var.

İstinadlar
----------

1. 1 2 3  *Геннадий Кацов.* "Лола Астанова: «Играть по правилам – скучно»". «Америка Сегодня». 2012-01-06. 2020-03-19 tarixində arxivləşdirilib. İstifadə tarixi: 2020-03-18.
2. 1 2 3  "Lola Astanova, A Young Russian Piano Virtuoso Embarks Upon Her Professional Career In America" (ingilis). prlog.org. 2007-11-08. 2008-10-24 tarixində arxivləşdirilib. İstifadə tarixi: 2020-03-18.
3. 1 2  "Alumna Astanova performs on 'Today' show" (ingilis). Университет Райса. 2007-10-19. 2020-03-19 tarixində arxivləşdirilib. İstifadə tarixi: 2020-03-18.
4. ↑  *Alexandria Sage.* "For sale: a syrupy portrait and a leafy dragon" (ingilis). Reuters. 2007-10-03. 2020-03-19 tarixində arxivləşdirilib. İstifadə tarixi: 2020-03-18.
5. ↑  *Zachary Woolfe.* "Lola Astanova in Horowitz Tribute at Carnegie Hall" (ingilis). The New York Times. 2012-01-20. 2020-03-19 tarixində arxivləşdirilib. İstifadə tarixi: 2020-03-18.
6. ↑  *Ashley Joy Parker.* "Yamaha Music and Wellness Institute To Honor Byron Janis At Lincon Center, Lola Astanova To Perform" (ingilis). Haute Living. 2012-05-29. 2020-03-19 tarixində arxivləşdirilib. İstifadə tarixi: 2020-03-18.
7. ↑  *Zachary Lewis.* "Cleveland Orchestra gives private concert at Trump's Mar-a-Lago Club" (ingilis). cleveland.com. 2014-01-24. 2020-03-19 tarixində arxivləşdirilib. İstifadə tarixi: 2020-03-18.
8. ↑  "«Instintos, pulso, aliento…» Apasionada pianista comparte su experiencia con Sputnik (fotos, vídeo)" (ingilis). Sputnik. 2017-12-25. 2020-03-19 tarixində arxivləşdirilib. İstifadə tarixi: 2020-03-18.
9. ↑  *Liana Satenstein.* "The New York Ball Celebrates the 20th Anniversary of the European School of Economics" (ingilis). Vogue. 2014-11-20. 2019-08-08 tarixində arxivləşdirilib. İstifadə tarixi: 2020-03-18.
10. ↑  *Brittany Talarico.* "What We're Buying: A Carryall That Fits Everything and Super-Chic Sunglasses" (ingilis). People. 2014-10-29. 2020-03-19 tarixində arxivləşdirilib. İstifadə tarixi: 2020-03-18.